Пад шатамі яблынь і груш альтанку паставілі. Як зацвітае сад, усёй раднёю збіраемся там. Запрашаем суседзяў, сяброў. І сёлета традыцыю не парушылі. Дзень Перамогі з бацькамі, братам Дзмітрыем, які працуе рамонтнікам у мясцовай гаспадарцы, аднавяскоўцамі адзначалі ў квітнеючым садзе, які сам садзіў і песціў. І ганаруся, што людзі назвалі яго маім імем. Усё гэта дае пазітыўны настрой для працы ў ААТ “Кіруючая кампанія холдынгу “Агракамбінат “Мачулішчы”, дзе з мінулагодняй восені адказваю за сельскагаспадарчую вытворчасць. 22 калектывы з розных рэгіёнаў рэспублікі ўваходзяць у холдынг. Агульная плошча сельгасугоддзяў перавышае 220 гектараў. На жывёлагадоўчых фермах толькі дойнага статка звыш 51 тысячы кароў. Холдынг аб’ядноўвае такія вядомыя гаспадаркі, як гродзенскія “Васілішкі”, палескія “Парахонскі” і “Почапава”, віцебскія “Рудакова” і “Наватар”, пружанскія “Айчына”, “Жураўлінае”, “Ружаны-Агра”, мінскія “Клемавічы” і іншыя.